Document ID: /fineweb-2-swissfilter-quality_10-filterrobots/filtered/03755.jsonl.gz/2

วันอาทิตย์ที่ 20 มีนาคม พ.ศ. 2559 พระอาจารย์จากวัดพระธรรมกายสวิตเซอร์แลนด์ ประเทศสวิตเซอร์แลนด์ ได้เดินทางไปเป็นเนื้อนาบุญ จัดปฏิบัติธรรม ที่ บ้านกัลฯนกแก้ว กันเตอร์ ณ เมือง บาเซิ่ล
โดยพิธีเริ่มในช่วงสายโดยมี ครอบครัวกันเตอร์ จุดเทียนธูป บูชาพระรัตนตรัย จากนั้นพระอาจารย์ได้นำสาธุชนสวดมนต์บูชาพระรัตนตรัยก่อนที่จะได้นั่งสมาธิกลั่นกาย วาจา ใจ ให้ใส เพื่อเป็นภาชนะรองรับบุญ
ต่อด้วยพิธี อาราธนาศีลห้า จากนั้นเป็นพิธีกล่าวคำถวายภัตตาหารเป็นสังฆทานโดยมี ครอบครัวกันเตอร์และกัลฯวันเพ็ญ เปเปอร์ เป็นประธานนำกล่าว จากนั้นสาธุชนทุกท่านได้ร่วมกันตักบาตรข้าวสารอาหารแห้ง และร่วมกันถวายภัตตาหารเพลแด่พระอาจารย์
ช่วงบ่ายเริ่มด้วยพระอาจารย์ได้แสดงพระธรรมเทศนาทบทวนเรื่องความรู้การสอบธรรมศึกษา ก่อนที่สาธุชนผู้มีบุญทุกท่านจะได้ร่วมกันถวายจตุปัจจัยไทยธรรมต่างๆ จากนั้นพระอาจารย์จะกล่าวสัมโมทนียกถาและให้พร
ก่อนเสร็จพิธีสาธุชนผู้มีบุญทุกท่านร่วมกันถ่ายรูปหมู่เป็นที่ระลึกนึกถึงบุญ
วัดพระธรรมกายสวิตเซอร์แลนด์ ประเทศสวิตเซอร์แลนด์ขอกราบอนุโมทนาบุญกับกัลยาณมิตรลูกพระธัมฯ ทั่วโลกมา ณ โอกาสนี้